cyanic-selkie/wikianc huggingface dataset:
פייר ג'קסון
קריירה מקצועית
ב-14 ביולי 2017, חתם ג'קסון על חוזה לעונה אחת, עם אופציה לעונה נוספת, במכבי תל אביב מליגת העל ומהיורוליג. במשחק היורוליג הראשון שלו במכבי ג'קסון כיכב עם 27 נקודות, 9 אסיסטים ו-7 ריבאונדים, ומדד 41 נגד ברוזה במברג במשחק החוץ בגרמניה ונבחר ל-MVP של המחזור הראשון. הוא קיבל את המספר 55.
ב-4 ביולי 2018 חתם ג'קסון בבייג'ינג פליי דרגונס הסינית. ביולי 2019 חתם בשנזן לאופרדס. ב-17 בינואר 2020 עבר לסאות׳ ביי לייקרס.
ב-9 באוגוסט 2020 חתם ג'קסון בפנאתינאיקוס היוונית לעונה אחת.
פארק החייל האוסטרלי
פארק החייל האוסטרלי הוא גן בשכונה י"א בבאר שבע המנציח את החיילים האוסטרלים אשר כבשו את העיר במלחמת העולם הראשונה.
מבנה
הגן נחנך בשנת 2008 והוא משתרע על שטח נרחב. הגן מגודר ויש לו שמירה קבועה, שעות מוגדרות לפתיחה לקהל וצוות עובדים המתחזק אותו. בפינה המזרחית של הגן ניצב פסל של חייל אוסטרלי רכוב על סוס מסתער, וכן לוחות עם הסברים על הקרב. בגן ישנן גם פינה לפיקניקים, פינות נוי, שירותים ציבוריים ומתחם משחקים גדול תחת ציליה.
רובו של מתחם המשחקים נגיש לילדים המשתמשים בכיסאות גלגלים. הוא מכיל מגלשות שאפשר לטפס אל חלקן בעזרת רמפה, קרוסלה שיש בה ספסלי ישיבה לצד מקומות בטיחותיים לכיסאות גלגלים, נדנדות וערסלים מסוגים רבים ומבוך. חניית הנכים של הגן מצויה בתוך הגן עצמו כך שאנשים כבדי תנועה אינם צריכים ללכת למרחקים ארוכים בתוך הגן.
בבניית הפארק הושקעו למעלה משלושה מיליון דולר, חלקם מקרן פראט - Pratt האוסטרלית וקרן באר שבע.
מייזו
חברת מייזו טכנולוגיות בע"מ (באנגלית: Meizu Technology Co., Ltd., בסינית: 魅族科技有限公司, תעתיק פין-יין: Mèizú Kējì Yǒuxiàn Gōngsī) היא יצרנית אלקטרוניקה סינית שבסיסה בג'והאי שבגואנדונג. החברה הוקמה ב-2003, ובתחילה ייצרה נגני MP3 ו-MP4. החל מ-2008 היא מתמקדת בייצור טלפונים חכמים. מייזו היא אחת מיצרניות הטלפונים החכמים הגדולות בסין, היא מכרה 8.9 מיליון טלפונים במחצית הראשונה של 2015.
סדרת PRO
סדרת PRO הוצגה עם השקת Meizu PRO 5, יורשו של ה-Meizu MX4 Pro. זוהי סדרת מוצרי הדגל של מייזו. מדובר במכשירים חזקים עם ביצועים גבוהים.
סדרת MX
סדרת MX היא סדרת טלפונים חכמים שמבחינת חוזקה וביצועיה ממוקמת בין סדרת מוצרי הדגל למוצרים באמצע טווח המוצרים של מייזו.
סדרת M
סדרת M היא סדרת טלפונים חכמים שאמורה להיות מכשירים שימושים ובמחירים סבירים.
הבולים של טריטוריית מקדונלד
טריטוריית מקדונלד הוקמה בשנת 1961 כאקט של מחאה על ידי תושבי שבמדינת מיזורי בארצות הברית. אחד מצעדי המחאה שנקטו התושבים היה הקמת שירות דואר פרטי שהוביל מכתבים מן העיר אל בית הדואר הקרוב של דואר ארצות הברית. מנהיגי המחאה הנפיקו בולים לשימוש בדואר הפרטי.
הרקע להנפקת הבולים
בשנת 1961 הושמטה רשימת אתרי הנופש של העיירות, ו מן "המדריך לחופשות משפחתיות", אשר הודפס בגב מפת הכבישים הרשמית של מדינת מיזורי. תושבי מחוז מקדונלד, שהיו תלויים במידה רבה בהכנסות שקיבלו במהלך עונת התיירות, כעסו על המענה השלילי שקיבלו ממחלקת הכבישים כאשר ביקשו לתקן את הפרסום, והחליטו להגיב בתקיפות על הפגיעה בכבודם ובפרנסתם.
לאחר דיונים סוערים החליטו התושבים להתנתק ממדינת מיזורי, לחבור ל שבאוקלהומה ול שבארקנסו, ולייסד מדינה חדשה שתיקרא "טריטוריית מקדונלד", המדינה החמישים ואחת של ארצות הברית. ב-11 באפריל 1961 החלו התושבים לבצע את הפעולות הממשיות למימוש הריבונות של המדינה העצמאית החדשה, ובין היתר הדפיסו בולי דואר, והקימו שירות דואר מיוחד ועצמאי.
הנפקת בולי הדואר של טריטוריית מקדונלד
הבולים נמכרו לציבור בכל אתר אפשרי ברחבי העיר נואל, וניתן היה להשיגם בחנויות שברחוב הראשי, בתחנות הדלק, במזנונים, במסעדות ובבארים. המקום היחיד שלא מכר את הבולים הפרטיים היה משרד הדואר הרשמי של העיר. הבולים הודבקו על המעטפה, משמאל לבול הממשלתי של דואר ארצות הברית.
שירות הדואר הפרטי של טריטוריית מקדונלד
על מנת להפעיל את הדואר הפרטי של טריטוריית מקדונלד נפתחו בעיר נואל שלושה מרכזי דואר טריטוריאלי בהם נמכרו בולי הדואר הפרטי והתקבלו דברי דואר למשלוח. בפינה הימנית העליונה של המעטפה צריך היה השולח להדביק בול דואר רגיל של ארצות הברית (אותו רכש בנפרד בבית הדואר הפדרלי). הבול של הדואר הפרטי הודבק בצידה השמאלי של המעטפה ובוטל באמצעות חותמת עגולה עם הכיתוב "נואל, טריטוריית מקדונלד, 1961" (NOEL McDONALD TERRITORY 1961). תמורת תשלום של שני סנט (מחיר הבול הפרטי) התחייב הדואר של טריטוריית מקדונלד להוביל את המכתב אל בית הדואר האמריקאי הקרוב ביותר מחוץ לגבולות ה"טריטורייה", לרוב לבית הדואר של העיר שב.
לא ברור כמה זמן נמשך הנוהג של הובלת המכתבים אל מחוץ לגבולות מחוז מקדונלד, וככל הנראה בתוך פרק זמן קצר הוחלט להפקיד אותם בבית הדואר של נואל. לתושבי מחוז מקדונלד היה סכסוך עם מדינת מיזורי, ולא הייתה להם כל סיבה להחרים את בית הדואר הפדרלי.
שירות הדואר הפרטי של טריטוריית מקדונלד הפיץ לאורך שנת 1961 למעלה מ-60 אלף מעטפות, שנשלחו לכל קצווי תבל. ביום השיא, חג המולד 1961, החתים הווארד קטס (Howard Cates), מנהל הדואר של נואל, 6,000 מעטפות שהכילו אגרות ברכה לחג המולד ושלח אותן בדואר.
בנוסף למעטפות שנשלחו דרך אחד משלושת מרכזי הדואר הפרטיים ידועות מעטפות רבות שנמסרו ישירות לבית הדואר הפדרלי בנואל. על מנת ליהנות מן האפקט הפרסומי של הבולים הפרטיים נהגו בתי עסק שונים בנואל לרכוש את הבולים ולהדביק אותם על המעטפות ששלחו כחלק מן התכתובת המסחרית הרגילה שלהם. המעטפות האלה נמסרו כאמור על ידי בית העסק ישירות לבית הדואר של נואל, ולא עברו דרך בתי הדואר הפרטיים. ניתן לזהות אותן על ידי כך שהבולים הפרטיים המודבקים עליהן לא הוחתמו בחותמת המיוחדת של דואר טריטוריית מקדונלד, אלא על ידי חותמת הדואר הרגילה של הדואר האמריקאי.
על פי החוק האמריקאי מותר לכל גורם להקים שירות דואר פרטי, בתנאי שהוא אינו מתחרה בדואר האמריקאי, אלא מספק שירות משלים. הקמת מרכזי הדואר הפרטי והובלת המכתבים לבית הדואר של נואל נחשבת לשירות משלים, החוסך לשולח את הטירחה לגשת בעצמו לבית הדואר.
מעמד הבולים של טריטוריית מקדונלד בקרב האספנים
הדעה השלטת בקרב אספני הבולים היא שלהנפקת הבולים ולהקמת שירות הדואר הפרטי של טריטוריית מקדונלד לא הייתה כל משמעות מבחינה דוארית, וכל מטרת ההנפקה הייתה לשמש כאמצעי פרסום ותעמולה לקידום התיירות במחוז מקדונלד. עם זאת, עצם העובדה שתושבי המחוז בחרו להביע את שאיפתם לעצמאות באמצעות הנפקת בולי דואר מעיד על חשיבותו של הבול כסממן שלטון, לצד המטבע, ותעודת התושב.
המעטפות, עם הבול הפרטי לצד הבול הרשמי של ארצות הברית, נחשבות כמזכרת מן האירוע ההיסטורי, וידוע על מעטפות שנשלחו עם הבול הפרטי מבית הדואר של נואל גם לאחר שנת 1961, ככל הנראה על ידי אספני בולים שביקשו להכין לעצמם מזכרת בולאית מעניינת.
בשנת 2011, לרגל מלאת 50 שנה לדואר הפרטי של טריטוריית מקדונלד, יזמו חברי החוג ההיסטורי והבולאי של מחוז מקדונלד שיחזור של שירות הדואר המקורי שפעל בשנת 1961.
אח"י קוממיות
היסטוריה
שש הספינות מסדרת סער 4 יועדו לשרת בזירת הים האדום. תעלת סואץ הייתה אז חסומה לשיט ספינות, והעברתן לים האדום תוכננה בהפלגה מחיפה למפרץ שלמה סביב יבשת אפריקה. בעת מלחמת יום הכיפורים זכו ספינות סער להצלחה בקרבות הטילים. עם זאת נוכח שר הביטחון משה דיין בצורך לאבטחת שיט במרכז הים התיכון. ואישר בנייה של שש ספינות נוספות – "פרויקט נדרן". אח"י קוממיות נבנתה רביעית בפרויקט זה.
שם הספינה והשקתה
הספינה הושקה במספנות ישראל ב-19 ביולי 1979 הגברת המשיקה הייתה ראומה איבינסקי שטורמן מעין חרוד. אלמנה ואם שכולה ממשפחה שארבעה מבניה נפלו במערכות ישראל. שם הספינה נבחר לזכר לקוממיות (אוניית מעפילים) שהגיעה לחיפה עם 699 מעפילים ב-20 בפברואר 1948. המעפילים גורשו לקפריסין המלווים נחבאו וחלוצו מאוחר יותר. בצי הסוחר הישראלי שירתה אונייה בשם קוממיות הייתה זו אחת מהפאנים שהביאו מעפילים מרומניה לקפריסין ב-1947 ואחרי הקמת המדינה העבירו עולים ממחנות המעצר בקפריסין לחיפה. נכון לכתיבת הערך אין בחיל הים הישראלי ספינה נוספת בשם זה.
הפלגות ומבצעים
ב-4 במאי 1980 שימשה אח"י קוממיות בפיקוד רס"ן יעקב גז כספינת פיקוד של אל"ם אברהם בן שושן, מפקד שייטת ספינות הטילים, בעת ביקור בנמל אלכסנדריה כאורחי הצי המצרי. הכח כלל גם את אח"י מולדת בפיקוד רס"ן אלי רגב.
בצי סרי לנקה
בשנת 2000 נמכרה יחד עם אחותה אח"י מולדת לצי סרי לנקה. שמה הנוכחי של אח"י קוממיות בחיל הים של סרי לנקה הוא ננדימיטרה מספר צי P-701
נסיון ביטול הבחירות לנשיאות ארצות הברית ב-2020
ניסיון ביטול הבחירות לנשיאות ארצות הברית ב-2020 היה ניסיון של נשיא ארצות הברית דונלד טראמפ לערער ולבטל את תוצאות הבחירות לנשיאות ארצות הברית ב-2020 בהן זכה יריבו ג'ו ביידן, תוך טענה להונאת בחירות נרחבת וניסיונות של טראמפ ותומכיו להשפיע על תהליך ספירת הקולות במספר מדינות. לפני ואחרי הבחירות, טראמפ קידם מאמץ חסר תקדים לבטל את תוצאות הבחירות בהן זכה ג'ו ביידן. טראמפ ביצע זאת בסיועם של רפובליקנים בכירים, אנשי קמפיין הבחירות שלו, מיופי כוחו, ורבים מתומכיו. מאמצים אלה הגיעו לשיאם בהסתערות על הקפיטול של ארצות הברית ב-6 בינואר על ידי תומכי טראמפ. גורמים רבים תיארו ניסיונות אלה כניסיון הפיכה או הפיכה עצמית.
שבוע לאחר ההסתערות על הקפיטול, טראמפ הועמד לדין בגין הסתה למרד, אך זוכה על ידי הסנאט. רוב הסנאטורים סברו כי הוא אשם, בהצבעה של 57–43, אך נדרשים שני שלישים מהסנאט, 67 קולות, לשם הרשעה, ולכך חסרו 10 קולות.
עשרה מנהיגים של קבוצות הימין הקצוני "הנערים הגאים" ו"שומרי השבועה" הורשעו בקשירת קונספירציה מרדנית  בגין פעילותם במתקפה על הקפיטול.
טראמפ ובני בריתו השתמשו בטכניקת תעמולה המכונה "שקר גדול"  כדי לקדם טענות שווא ותיאוריות קונספירציה רבות הטוענות שהבחירות נגנבו באמצעות מכונות הצבעה מזויפות, הונאה בבחירות וקנוניה קומוניסטית בינלאומית. טראמפ לחץ על מנהיגי משרד המשפטים לערער על תוצאות הבחירות ולהצהיר בפומבי שהבחירות מושחתות. עם זאת, התובע הכללי של ארצות הברית, מנהל המודיעין הלאומי ומנהל הסוכנות לאבטחת סייבר ותשתיות – כמו גם כמה צוות מסע הבחירות של טראמפ – דחו טענות אלו. שופטים מדינתיים ופדרליים, פקידי בחירות ומושלי מדינות הצהירו גם הם שהטענות חסרות בסיס.
נאמני טראמפ, כולל ראש הסגל שלו, מארק מדוז, עורך דינו האישי רודי ג'וליאני וכמה מחוקקים רפובליקנים מהוועד החופשי של בית הנבחרים, ניסו להשאיר את טראמפ בשלטון. ברמת המדינות, הטקטיקות שלהם כוונו לבתי המחוקקים של המדינות מתוך כוונה לשנות את התוצאות או לעכב את אישור ההצבעה האלקטורלית בקפיטול. ברמה הפדרלית, הם קידמו את הרעיון שסגן הנשיא מייק פנס יוכל לסרב לאשר את תוצאות הבחירות ב-6 בינואר 2021. כתוצאה מכך, מאות רפובליקנים נבחרים, כולל חברי קונגרס ומושלים, סירבו להכיר בזמנו בניצחונו של ביידן. מאז כמה מהם היכרו בניצחונו.
הצוות המשפטי של טראמפ חיפש דרך להביא תיק משפטי לבית המשפט העליון, אך אף אחת מ-63 התביעות שהגישו לא הצליחה. הם תלו תקוותיהם במיוחד בתיק טקסס נגד פנסילבניה, אך ב-11 בדצמבר 2020, בית המשפט העליון סירב לדון בתיק זה. לאחר מכן, טראמפ שקל על פי הדיווחים מספר דרכים להישאר בשלטון, כולל התערבות צבאית, החרמת מכונות הצבעה וערעור נוסף לבית המשפט העליון.
טראמפ ממשיך להתעקש שהבחירות נגנבו, באמצע שנת 2021 הוא אמר לקבוצת היסטוריונים שהבחירות "זויפו ואבדו". באוגוסט 2022 הכריז טרמפ שיש להכריז עליו כנשיא או שיש לקיים בחירות חדשות לנשיאות "מייד".
תומכי טראמפ ממשיכים בניסיונות לבטל את תוצאות הבחירות, דוחפים להחלטות בתי מחוקקים במדינות ומציגים ותביעות משפטיות חדשות. פעולות אלה מעוררות חששות בקרב מומחים משפטיים כי מתבצעת חבלה באמון הציבור בדמוקרטיה בארצות הברית, במטרה להניח יסודות לטענות חסרות בסיס לגבי בחירות עתידיות.
ביוני 2022, הוועדה הנבחרת של בית הנבחרים למתקפה על הקפיטול ב-6 בינואר אמרה שיש לה מספיק ראיות כדי להמליץ ששמשרד המשפטים האמריקני יתבע את טראמפ, וב-19 בדצמבר, הוועדה הגישה רשמית את הפניה הפלילית למשרד המשפטים. ב-1 באוגוסט 2023, חבר מושבעים גדול ב-וושינגטון די. סי. הגיש כתב אישום נגד טראמפ באשמת ניסיונות להטות את תוצאות הבחירות בשנת 2020. טראמפ הואשם בקשירת קשר להונאת ממשלת ארצות הברית, בהדחת עדים ובקשירת קשר נגד זכויות אזרח
חוסר הוודאות לגבי הסכמת טראמפ להכיר בתוצאת הבחירות ב-2016
במהלך הקמפיין שלו ב-2016, הצהיר טראמפ שוב ושוב שהבחירות "מזויפות" כנגדו. במהלך הבחירות המקדימות של הרפובליקנים ב-2016, לאחר שטראמפ הפסיד לטד קרוז במהלך הועידה הרפובליקנית של איווה, טראמפ טען כי קרוז ביצע "הונאה" ו"גנב" את אספת הבחירות של איווה, לאחר שהקמפיין של קרוז הפיץ שמועה שקרית "דקות לפני תחילת [הבחירות]" לפיה המועמד בן קרסון נשר מהמירוץ.
במהלך הדיבייט האחרון שלו נגד הילרי קלינטון, טראמפ הטיל ספק אם הוא יקבל את תוצאות הבחירות אם יפסיד, ואמר, "אני אשמור אתכם במתח". דבר שנחשב חפרה של עקרונות יסוד שהתקיימו בארצות הברית במשך מעל 200 שנה.
ההערה שלו גררה סערה תקשורתית ופוליטית שבה הוא הואשם בכך ש"איים לקעקע עמוד יסוד של הדמוקרטיה האמריקאית" וכי הוא מגביר את הסיכוי שמיליוני תומכיו עשויים שלא לקבל את התוצאות הבחירות אם יפסיד. ריצרד האסן, מומחה לדיני בחירות, מבית הספר למשפטים של אירווין, אוניברסיטת קליפורניה, תיאר את הערות טראמפ כ"מזעזעות וחסרות תקדים" וחשש מפני אלימות ברחובות מצד תומכיו אם טראמפ יפסיד. מומחה אחר למשפטים, ריצ'רד רובן טען כי מדובר בניסיון מכוון לבצע ד-לגיטמציה לכל תוצאה שלא תתאים לטרמפ. למחרת אמר טראמפ, "כמובן, אקבל תוצאה ברורה של בחירות, אבל גם אשמור את זכותי להתמודד או להגיש תביעה משפטית במקרה של תוצאה מפוקפקת". הוא גם הצהיר כי הוא "לחלוטין" יקבל את תוצאות הבחירות "אם אנצח".
חוסר הוודאות לגבי הסכמת טראמפ לקבל הפסד בבחירות ב-2020
במהלך הקמפיין לבחירות 2020 ציין טראמפ בפוסטים בטוויטר, בראיונות ובנאומים, שהוא עלול לסרב להכיר בתוצאות הבחירות אם יובס; טראמפ טען בצורה שקרית שהבחירות יזויפו נגדו. ביולי 2020, טראמפ סירב להצהיר אם הוא יקבל את תוצאות הבחירות, ואמר לאיש פוקס ניוז כריס וואלאס כי "אני חייב לראות. לא, אני לא אגיד סתם כן. אני לא אגיד לא." טראמפ הציע לדחות את הבחירות לנשיאות עקב מגפת COVID-19, עד שהאמריקאים יוכלו להצביע "כמו שצריך, מאובטח ובטוח".
טראמפ טען שוב ושוב ש"הדרך היחידה" שהוא יכול להפסיד תהיה אם הבחירות "יזויפו" וסירב שוב ושוב להתחייב לבצע העברה שלווה של השלטון לאחר הבחירות. לאורך הקמפיין שלו טראמפ גם תקף את ההצבעות בדואר, וטען בצורה שקרית ששיטה זו מכילה שיעורי הונאה גבוהים. בשלב מסוים אמר טראמפ: "נראה מה יקרה... תיפטר מהקלפיות ויהיה לך שלווה – לא תהיה העברה, למען האמת. יהיה המשך." הצהרותיו של טראמפ תוארו כאיום "לערער את הסדר החוקתי". בספטמבר 2020, ראש ה-FBI כריסטופר ריי, שמונה על ידי טראמפ, העיד בשבועה כי ה-FBI "לא ראה, היסטורית, שום סוג של מאמץ לאומי מתואם של הונאת בוחרים בבחירות גדולות, בין אם זה בדואר ובין אם בצורה אחרת".
מספר חברי קונרגס רפובליקנים התעקשו שהם מחויבים למעבר ממשל מסודר ושליו, אך הם סירבו למתוח ביקורת על דברי טראמפ. ב-24 בספטמבר העביר הסנאט פה אחד החלטה המאשרת את מחויבות הסנאט להעברת השלטון בדרכי שלום. טראמפ הצהיר כי הוא מצפה שבית המשפט העליון האמריקני יכריע בבחירות וכי הוא רוצה רוב שמרני במקרה של מחלוקת בחירות, והדגיש את מחויבותו למינוי מהיר של שופטת תשיעית לאחר פטירתה של רות באדר גינסבורג.
עלו גם חששות לגבי ההסכמה מצד רפובליקנים לתוצאות הבחירות. לדוגמה, ב-8 באוקטובר, הסנאטור הרפובליקני מייק לי צייץ בטוויטר "אנחנו לא דמוקרטיה" ו"דמוקרטיה היא לא המטרה; חירות, שלום ושגשוג. אנחנו רוצים שהמצב האנושי יפרח. דמוקרטיה בעלת דרגות עלולה לסכל זאת."
לפני הבחירות, כריסטופר בוזי, מייסד שירות הניתוח של טוויטר המכונה Bot Sentinel, אמר כי חשבונות טוויטר לא אותנטיים מקדמים טענות כוזבות או לא מאומתות על הונאת בוחרים, או מקדמים את הטענות המופרכות של טראמפ על חוסר תקינות בספירת פתקי הצבעה.
סירוב להכיר בהפסד בבחירות 2020
ב-7 בנובמבר, לאחר קונצנזוס של חברות חדשות גדולות שהכריזו על ביידן כנשיא הנבחר סירב טראמפ לקבל את ההפסד. הוא הכריז כי "הבחירות הללו רחוקות מלהסתיים" וטען להונאת בחירות מבלי לספק ראיות. באופן פרטי, הוא אמר לעוזר אחד "אני פשוט לא הולך לעזוב", ולעוזר אחר, אמר "אנחנו אף פעם לא עוזבים. איך אתה יכול לעזוב כשניצחת בבחירות?".
טרמאפ הבהיר כי ימשיך בתביעות משפטיות במדינות מפתח, אך רוב התביעות נדחו על ידי בתי המשפט. הצוות המשפטי שלו, בראשות רודי ג'וליאני, העלה קביעות כוזבות ובלתי מבוססות רבות כדי לטעון שהבחירות נגנבו. הללו כללו קונספירציה קומוניסטית בינלאומית, זיוף מכונות הצבעה והונאות בקלפיות. טראמפ מנע מפקידי ממשל לשתף פעולה עם העבר הנשיאותי לג'ו ביידן. התובע הכללי, וויליאם בר, אישר למשרד המשפטים ליזום חקירות "אם יש האשמות ברורות ואמינות לכאורה לאי-סדרים, שאם הן נכונות, עלולות להשפיע על תוצאות הבחירות הפדרליות במדינה בודדת".
טראמפ ובני בריתו עודדו פקידי מדינות לזרוק פתקי הצבעה חוקיים, לערער על תהליכי אישור ההצבעה ולבטל תוצאות בחירות מאושרות. בשיחת טלפון בתחילת ינואר 2021, הוא לחץ על מזכיר המדינה של ג'ורג'יה, הרפובליקני בראד רפנספרגר, "למצוא" את 11,780 הקולות הדרושים כדי להבטיח את ניצחונו במדינה. הוא דחק שוב ושוב במושל ג'ורג'יה בריאן קמפ לכנס מושב מיוחד של בית המחוקקים כדי לבטל את ניצחונו המאושר של ביידן במדינה, והוא הגיש בקשה דומה ליו"ר בית פנסילבניה.   בשיחת ועידה, הוא ביקש מ-300 מחוקקי מדינות רפובליקנים לחפש דרכים להפוך את תוצאות הבחירות המאושרות במדינותיהם. פקידים רפובליקאים בשבע מדינות, בהנחיית עורך דינו האישי של טראמפ, יצרו תעודות בחירות מזויפות במטרה לטעון בצורה כוזבת שטראמפ נבחר מחדש.
עד 30 בדצמבר 2020, מספר רפובליקנים בקונגרס ובסנאט הצהירו כי ינסו לאלץ את שני הבתים לדון אם לאשר את תוצאות חבר האלקטורים. מייק פנס, אשר כסגן נשיא ניהל את ההליכים, הצהיר כי יסייע למאמץ, והצהיר ב-4 בינואר, "אני מבטיח לך, בוא ביום רביעי הזה, יגיע יומנו שלנו בקונגרס". בנוסף, טראמפ וכמה מתומכיו קידמו תאוריית כוזבת "כרטיס פנס" ("Pence card") לפיה, גם אם הקונגרס יאשר את התוצאות, לסגן הנשיא יש את הסמכות לדחות אותן.
בחודשים שבין יום הבחירות ליום השבעת ביידן (20 בינואר), טראמפ עסק במאמצים מרובים לבטל את תוצאות הבחירות. הוא הגיש תביעות רבות, דחק ברשויות מקומיות ורשויות מדינות לבטל את התוצאות בתחום השיפוט שלהן, לחץ על משרד המשפטים לאמת טענות חסרות בסיס על הונאת בחירות, ועבד עם בעלי ברית בקונגרס כדי לבטל את התוצאות בקונגרס ב-6 בינואר
מאז שעזב את תפקידו, טראמפ המשיך להתעקש שהוא באמת ניצח בבחירות 2020. לפי הדיווחים הוא לא אוהב את המונח "נשיא לשעבר", והצהרותיו הרשמיות מתייחסות אליו כ"הנשיא ה-45" או פשוט כ"45", כמו באתר החדש שלו, www.45office.com. במהלך נאומיו הפומביים הוא חוזר על טענותיו לפיהן הפסיד רק בגלל הונאה מסיבית בבחירות, באומרו "זו הייתה הונאת המאה וזה היה פשע המאה" ו"ניצחנו פעמיים בבחירות [2016 ו-2020 ] וייתכן שנצטרך לזכות בו בפעם השלישית [2024]. זה אפשרי."
נובמבר 2020
הבחירות לנשיאות ארצות הברית ב-2020 נערכו ביום שלישי, 3 בנובמבר.
טענות להונאת בחירות באינרטנט ופיטורי ראש הסוכנות לאבטחת סייבר ותשתיות
ב-12 בנובמבר 2020 דווח כי טרמאפ צפוי לפטר את מנהל הסוכנות לאבטחת סייבר ותשתיות, CISA, כריס קרבס. חלק מציפייה זו נבעה מתפקידו של קרבס ביצירת אתר מטעם CISA בשם "שמועות על בטיחות אלקטרוניות של הבחירות מול המציאות". כדי להפריך דיסאינפורמציה הקשורה לבחירות, שחלק ניכר ממנו קודמו על ידי טראמפ ובעלי בריתו. כמנהל CISA, קרבס היה "פקיד אבטחת הסייבר הבכיר ביותר בממשל האחראי על אבטחת הבחירות לנשיאות".
ב-17 בנובמבר, קרבס כתב בציוץ כי "59 מומחי אבטחת בחירות כולם מסכימים, 'בכל מקרה שאנו מודעים לו, הטענות הללו (של הונאה) היו בלתי מבוססות או לא קוהרנטיות מבחינה טכנית." טראמפ פיטר את קרבס באמצעות טוויטר באותו יום, בטענה שההצהרה של קרבס הייתה מאוד לא מדויקת, בכך שהיו פגמים והונאות מסיביות. טראמפ לא סיפק ראיות להונאה זו.
סידני פאוול, עורך דין של טראמפ ומייקל פלין, טענו בתוכניות בפוקס ניוז כי תוכנית מחשבי-על ממשלתית סודית העבירה קולות מטראמפ לביידן בבחירות, טענה שקרבס דחה כ"שטויות" ו" מתיחה." קרבס, כינה את הבחירות "הבטוחות ביותר בהיסטוריה האמריקאית".
בתחילת דצמבר, ג'וזף דיגנובה, עורך הדין בצוות של טראמפ, אמר בראיון ל-פודקסט של Newsmax TV, כי קרבס חמור, וכי "צריך לגרור ולבתר אותו. צריך ולקחת אותו עם שחר ולירות בו".
ב-8 בדצמבר 2020, קרבס הגיש תביעה אזרחית נגד דיגנובה, קמפיין טראמפ ו-Newsmax TV, והאשים אותם ב"השמצה, גרימת מצוקה רגשית מכוונת, סיוע וקנוניה אזרחית". הוא אמר כי הוא ספג "מטח של איומים והטרדות" כתוצאה מהערות דיג'נובה. באפריל 2021 דיגונבה התנצל על דבריו.
דצמבר 2020
ב-1 בדצמבר 2020, התובע הכללי של ארצות הברית, ויליאם בר, אמר כי עורכי דין וסוכני FBI בארצות הברית חקרו תלונות והאשמות על הונאה, אך לא מצאו כל שום דבר בעל חשיבות. ב-3 בדצמבר 2020, מנהל המודיעין הלאומי ג'ון רטקליף אמר שטרם נמצאו ראיות להתערבות זרה.
הניסיון של טראמפ ללחוץ על פקידי מדינה
ב-5 בדצמבר פנה טראמפ למושל ג'ורג'יה, בריאן קמפ, ודחק בו לזמן מושב מיוחד של בית המחוקקים של המדינה כדי לעקוף את תוצאות הבחירות ולמנות אלקטורים שיתמכו בטראמפ. הוא גם התקשר ליו"ר בית פנסילבניה במטרה דומה, והזמין קודם לכן את פקידי המדינה הרפובליקנית של מישיגן לבית הלבן כדי לדון בתוצאות הבחירות באותה מדינה. המגעים של ג'ורג'יה ופנסילבניה נוצרו לאחר שניצחונותיו של ביידן אושרו באותן מדינות; ניצחונו של ביידן במישיגן אושר שלושה ימים לאחר פגישת טראמפ בבית הלבן.
לאחר שג'ורג'יה ספרה קולות פעמיים ובשתי הפמעים אישרה את תוצאותיה, מזכיר המדינה הרפובליקני בראד רפנספרגר קיבל איומי מוות. הופעל עליו לחץ להתפטר על ידי אחרים במפלגתו, כולל שני הסנאטורים של המדינה. ב-23 בדצמבר, טראמפ התקשר לראש החקירות במשרד מזכיר המדינה של ג'ורג'יה, שחקר אז האשמות על הונאה בקלפי בדואר, אומר לו "[היית] מוצא דברים שיהיו לא ייאמן"); החקירה הגיעה בסופו של דבר למסקנה שאין להאשמות כל טעם. התובע הכללי של טקסס, קן פקסטון, תבע את המדינה ושלושה אחרים, וביקש מבית המשפט העליון של ארצות הברית לפסול את תוצאות ההצבעה של המדינות, בטענה שהפרו את החוקה, תוך ציון שלל תלונות שכבר נדחו על ידי בתי משפט אחרים. טראמפ ושבעה עשר התובעים הכלליים של המדינה הרפובליקנית הגישו בקשות לתמוך בתיק, שזכו לביקורת נוקבת מצד מומחים משפטיים ופוליטיקאים.  ביום הגשת התביעה, טראמפ הזהיר את התובע הכללי של ג'ורג'יה, כריס קאר, שלא לגייס גורמים רפובליקנים אחרים בהתנגדות לתביעה.
ב-4 בדצמבר 2020, 64 חברים רפובליקנים באספה הכללית של פנסילבניה חתמו על מכתב הקורא למשלחת הקונגרס של המדינה לדחות את קולות האלקטורים של ביידן. קים וורד, מנהיגת הרוב הרפובליקני בסנאט של פנסילבניה, אמרה שטראמפ התקשר אליה כדי לומר שהייתה הונאה בבחירות, אבל היא לא ראתה את המכתב לפני שפורסם. היא הצהירה שמנהיגים רפובליקנים צפויים לתמוך בטענותיו של טראמפ ואם היא הייתה מכריזה על התנגדות למכתב, "הייתי גורמת הלפצצת הבית שלי הלילה".
ב-10 בדצמבר 2020, לאחר שכמה תביעות נדחו, טראמפ צייץ בטוויטר: "זה הולך להסלים באופן דרמטי. זה רגע מאוד מסוכן בהיסטוריה שלנו.... העובדה שגונבים את המדינה שלנו. מתרחשת הפיכה לנגד עינינו, והציבור לא יכול לסבול את זה יותר."
עתירות לבית המשפט העליון
לפני ואחרי הבחירות, טראמפ אמר שהוא מצפה שהתוצאה תוכרע על ידי בית המשפט העליון, שם שופטים שמרנים החזיקו ברוב של 6–3, כאשר שלושה מהשופטים מונו על ידי טראמפ.
ב-21 בנובמבר, קבוצה של מחוקקים רפובליקנים בפנסילבניה עתרה לבית המשפט העליון בארצות הברית בערעור על החלטת בית המשפט העליון של פנסילבניה נגד המחוקקים, שביקשו לבטל פתקים שנשלחו בדואר לאחר הצבעה, או להורות לבית המחוקקים לבחור את האלקטורים של פנסילבניה.. בית המשפט העליון דחה את הבקשה ב-8 בדצמבר בצו בן משפט אחד, ללא חתימה. עד להחלטת בית המשפט העליון, תוצאות הבחירות בפנסילבניה אושרו לטובתו של ביידן. עורכי דין מטעם מדינת פנסילבניה טענו בפני בית המשפט העליון כי בקשת המחוקקים היא "פגיעה בדמוקרטיה החוקתית" וכי "העותרים מבקשים מבית משפט זה לבצע את אחת הטענות הדרמטיות והמפריעות ביותר לכוח שיפוטי בתולדות הרפובליקה; אין בית משפט שהוציא אי פעם צו המבטל את אישורו של מושל לגבי תוצאות הבחירות לנשיאות".
בחינה של הטלת משטר צבאי וניסיון להחרים מכונות הצבעה
לאחר שהמאמצים המשפטיים של טראמפ ושלוחיו נכשלו בבתי משפט מדינתיים ופדרליים רבים, כולל בית המשפט העליון, כמה פעילי ימין ובני ברית של טראמפ – כולל מייקל פלין, סידני פאוול ולין ווד – הציעו שטראמפ יוכל להשעות את החוקה, להכריז על ממשל צבאי ו"להריץ מחדש" את הבחירות. קציני צבא בדימוס רבים, עורכי דין ופרשנים אחרים הביעו אימה נוכח רעיון כזה.
ב-18 בדצמבר ערך טראמפ פגישה עם רודי ג'וליאני, ראש הסגל מארק מדווס, יועץ הבית הלבן פט סיפולוני, פאוול ופלין בבחדר הסגלגל. בפגישה, בחן טראמפ את הרעיון למנות את פאוול, אשר קידמה תיאוריות קונספירציה ושקריות על הבחירות, כסוכנת מיוחדת לחקר ענייני הבחירות, אם כי רוב היועצים שנכחו התנגדו בנחרצות לרעיון זה. שני צווים ביצועיים נוסחו למינוי סוכן מיוחד ולשם החרמת מכונות הצבעה, שטראמפ טען באופן כוזב כי זויפו נגדו. צו אחד קרא לפנטגון להחרים מכונות הצבעה, בעוד שהאחר הטיל זאת על המחלקה לביטחון המולדת. בהוראת טראמפ, התקשר ג'וליאני ב-17 בדצמבר לקן קוצ'ינלי, סגן מפקד המחלקה לביטחון המולדת, לשאול אם המחלקה יכולה להחרים את המכונות, אך קוצ'יני אמר שאין לו את הסמכות לעשות זאת. בעצתו של ג'וליאני, דחה טראמפ המלצה של פלין ופאוול לחייב את הפנטגון להחרים את המכונות, וביל בר דחה על הסף את הצעת הנשיא שמשרד המשפטים יעשה זאת. לפי הדיווחים פלין דן ברעיון שלו להכריז על משטר צבאי, אם כי אחרים התנגדו גם לרעיון הזה, ודעתו של טראמפ בעניין לא הייתה ברורה.
באותו יום, התראיין פלין בערוץ הטלווזיה הימני, Newsmax TV, וטען כי על טראמפ להכריז על משטר צבאי, כדי שהצבא יפקח על קיום בחירות חדשות לנשיאות במדינות המתנדנדות שבהן טראמפ הפסיד. טראמפ דחה את הדיווחים על דיון במשטר צבאי כ"חדשות מזויפות", אך לא היה ברור אם הוא אישר את הרעיון.
ב-18 בדצמבר, מזכיר הצבא ראיין מקארתי וגנרל ג'יימס מקונוויל, ראש מטה צבא ארצות הברית, פרסמו הצהרה משותפת שבה נאמר: "אין תפקיד לצבא האמריקני בקביעת תוצאות בחירות אמריקאיות".
ב-3 בינואר, כל עשרת מזכירי ההגנה לשעבר שחיים עדיין – אשטון קרטר, דיק צ'ייני, ויליאם כהן, מארק אספר, רוברט גייטס, צ'אק הייגל, ג'יימס מאטיס, ליאון פאנטה, ויליאם פרי ודונלד רמספלד – פרסמו מאמר משותף ב"וושינגטון פוסט" הקורא להעברה שלווה ומסודרת של השלטון, וציינו כי:
מזכירי ההגנה לשעבר כתבו כי "שר ההגנה בפועל כריסטופר מילר ופקודיו – מינויים פוליטיים, קצינים ועובדי מדינה – כל אחד מחויב בשבועה, חוק ותקדים להקל על כניסתו לתפקיד של הממשל הנכנס, ולעשות זאת בלב שלם. כמו כן עליהם להימנע מכל פעולה פוליטית המערערת את תוצאות הבחירות או מעכבות את הצלחת הצוות החדש."
לחץ על משרד המשפטים
ב-14 בדצמבר הכריז ויליאם בר, התובע הכללי, על כוונתו להתפטר מהתפקיד החל מ-23 בדצמבר. כאשר ההתפטרות נכנסה לתוקף, החל ג'פרי רוזן את תפקידו כתובע הכללי בפועל בשבועות האחרונים לנשיאותו של דונלד טראמפ.
טראמפ הפעיל לחץ אדיר על רוזן, בהודעות דואר אלקטרוני ובפגישות פנים אל פנים, בהן דרש ממנו לפתוח בחקירה נגד "זיופי בחירות" במדינות המתנדנדות, בהן היה רוב של מצביעים שחורים, ללא בסיס כלשהו לחשדות. רוזן פירש זאת כבקשה להטות את תוצאת הבחירות, וסירב. ב-22 בינואר 2021 פורסם כי טראמפ שקל לפטר את רוזן ולהחליף אותו באדם מטעמו שיבטל את תוצאות הבחירות. הוא נמנע מלממש את התוכנית רק לאחר שכל בכירי מחלקת המשפטים הצהירו שהם יתפטרו אם יעשה זאת.
בסוף דצמבר, על פי הדיווחים, טראמפ התקשר לרוזן "כמעט כל יום" כדי לספר לו על טענות להונאת בוחרים או ספירת קולות לא נאותה. דונוהו רשם שיחת טלפון ב-27 בדצמבר 2020 בינו לבין רוזן וטראמפ. הוא אפיין את הנשיא באומרו, "רק תגיד שהבחירות היו מושחתות + השאר את השאר לי ולחברי הקונגרס הרפובליקנים".
למחרת פנה ג'פרי קלארק, ממלא מקום התובע הכללי של החטיבה האזרחית, לרוזן ודונוהו עם טיוטת מכתב וביקש מהם לחתום עליו. המכתב הופנה לגורמים רשמיים במדינת ג'ורג'יה, ואמר כי למשרד המשפטים יש ראיות המעלות "חששות משמעותיים" לגבי תוצאות הבחירות לנשיאות, בניגוד למה שהודיע בר בפומבי שבועות קודם לכן, והציע כי בית המחוקקים של ג'ורג'יה " לכנס למושב מיוחד במטרה מוגבלת לדון בסוגיות הנוגעות למינוי אלקטורים לנשיאות". גם רוזן וגם דונוהו סירבו לחתום על המכתב, והוא מעולם לא נשלח.
תכנון לביטול תוצאות הבחירות בקונגרס ב-6 בינואר
ב-21 בדצמבר, חבר הקונגרס מו ברוקס, שהיה חבר הקונגרס הראשון שהכריז שיתנגד לאישור של תוצאות מכללת הבחירות, ב-6 בינואר 2021 ארגן שלוש פגישות בבית הלבן בין טראמפ, מחוקקים רפובליקנים, ואחרים. המשתתפים כללו את טראמפ, סגן הנשיא פנס, הנציגים ג'ודי הייס (R-Ga.), ג'ים ג'ורדן (R-Ohio), ואנדי ביגס (R-Ariz.), הנציגה הנבחרה מרג'ורי טיילור גרין (R-Ga.), וכן חברי הצוות המשפטי של טראמפ. מטרת הפגישות הייתה לתכנן אסטרטגיה כיצד הקונגרס יוכל לבטל את תוצאות הבחירות ב-6 בינואר. ברוקס אישר לאחר פגישה אחת כזו שזה היה "הלוך ושוב לגבי התכנון והאסטרטגיה של ה-6 בינואר"..
אתר החדשות הליברלי Talking Points Memo דיווח בדצמבר 2022 כי השיג את 2,319 הודעות הטקסט שמדוז סיפק לוועדה לחקר המתקפה על הקפיטול ב-6 בינואר, כולל 450 הודעות המציגות את מדווז מתקשר עם 34 חברי קונגרס רפובליקנים בנוגע לתוכניות לביטול הבחירות.
תזכירי אליס
בערב השנה החדשה, ראש סגל הבית הלבן מארק מדוז שלח מזכר שניסח על ידי עורכת הדין של טראמפ, ג'נה אליס לעוזר בכיר של פנס ובו תוכנית מפורטת לביטול תוצאות הבחירות. התוכנית הייתה שפנס יחזיר את תוצאות הבחירות לשש מדינות מתנדנדות ב-6 בינואר, עם תאריך יעד של 15 בינואר שבו על המדינות לקיים בחירות חדשות. אם מדינה כלשהי לא תחזיר את תוצאות הבחירות שלה עד תאריך זה, לא טראמפ ולא ביידן יחזיקו ברוב, ולכן הבחירות יועברו לבית הנבחרים להצבעה כדי לקבוע את המנצח. לפי החוקה, בתרחיש כזה ההצבעה תתבצע על בסיס שליטת המפלגה בבתי המחוקקים של המדינה, כאשר הרפובליקנים יחזיקו ב-26 מתוך 50, ככל הנראה יעניקו לטראמפ את הניצחון.
אליס ניסחה תזכיר שני ב-5 בינואר אותו שיתפה עם עורך הדין האישי של טראמפ, ג'יי סקולוב. בתזכיר נטען כי הוראות מסוימות של חוק ספירת הבחירות שהגבילו את סמכותו של פנס לקבל או לדחות אלקטורים נבחרים אינן חוקתיות. היא הציעה שכאשר פנס יגיע לאריזונה לפי סדר האלפביתי במהלך ההסמכה, הוא יוכל להכריז על תוצאות המדינה כשנויות במחלוקת ולשלוח את כל לוחות הבחירות בחזרה למדינות "כדי להשלים את הבירור הסופי של האלקטורים לפני המשך". סקולוב לא הסכים שלפנס יש סמכות כזו.
CompTek
CompTek היא חברה רוסית, מפיצה של ציוד, תוכנה ופתרונות בתחום התקשורת. משרדיה ממוקמים במוסקבה ונוסדה בשנת 1989 על ידי ארקדי וולוז' ומהווה חלק מחברת ההחזקות LANIT.
CompTek חברה בהתאחדות תיעוד תקשורת אלחוטית ושיחקה תפקיד מוביל בהופעת VoIP ברוסיה והייתה הראשונה להציע ללקוחות שירות זה.
מספר מחלקות CompTek עוסקות בייצור חומרה ותוכנה בתחום הטלפוניה שפועלות בתור חברות עצמאיות: CTI (תיאום מערכתי בתחום התקשורת), InfiNet (פתרונות wireless), פרויקט מחקר ליצירת אלגוריתמים לניתוח מורפולוגי של מילים רוסיות, מה שבעצם הביא בהמשך להקמת חברת יאנדקס, מנוע החיפוש המפורסם ביותר באינטרנט ברוסיה.
עסקי CompTek מבוססים על הפצת מוצרים ופתרונות מבית Cisco, Avaya, Alcatel-Lucent, EMC, DELL, אודיוקודס, Crestron, InfiNet, ורינט מערכות בע"מ, OneAccess, LifeSize, CommScope, Fluke Networks וחברות תקשורת אחרים בתעשייה.
מאמצי CompTek נועדו כדי לקדם פיתוח של ציוד ורשתות עבור ספקי תקשורת רבים. דרך ערוצי הפצה בשווקים של רוסיה ומדינות חבר העמים CompTek מקדמת טכנולוגיות כגון VoIP, WiFi, WiMAX, SS7 ועוד.
בסיס הפעילות של CompTek הוא בשתי שכבות המערכת שדרכה המפיץ שלה מציע מגוון רחב של שירותים כדי לתמוך בעסקים.
החברה גם מנהלת קורסים בנושאי הטכנולוגיות החדישות ביותר שמוגשות על ידי מורים מקצועיים, שמאושרים על ידי חברות כמו Cisco, Avaya, Alcatel-Lucent.
CompTek חבר בהתאחדות תיעוד התקשורת האלקטרונית. בין האירועים מאורגנים על ידי CompTek הם כנס אודות טלפוניית IP ותקשורת IP, ועידת BESEDA, המוקדשת לטכנולוגיות אלחוטיות של העברת נתונים, כמו גם הכנס לשירותים אינטלקטואלים ברשתות הטלפון". בכנסים אלה, מגיע אוסף של 500 אנשי מקצוע, הדן בשיפורים האחרונים בתחום תקשורת, טכנולוגיות, פיתוח מודלים עסקיים חדשים ועוד.
הפצה
החברה משווקת ברוסיה ומדינות ברית המועצות לשעבר מוצרים מבית:
רצח לפי הספר
רצח לפי הספר (באנגלית: Magpie Murders) הוא רומן מסתורין משנת 2016 מאת הסופר הבריטי אנתוני הורוביץ, והראשון בסדרת הספרים "סוזן ריילנד". הרומן מתמקד ברצח של מחבר מותחן בלש ומשתמש בפורמט סיפור בתוך סיפור.
פיתוח
הורוביץ פיתח לראשונה את הרעיון של רצח לפי הספר במהלך העונה הראשונה של רציחות במידסומר, שהוצגה לראשונה בשנת 1997. הוא הצהיר שהוא רצה שהרומן "יהיה יותר מסתם סיפור תעלומת רצח" ושיהווה "מעין מסה על כל הז'אנר של כתיבת תעלומות רצח, איך הכותבים מעלים את הרעיונות; איך הספרים האלה נוצרים".
פרסום
הספר רצח לפי הספר יצא לאור לראשונה בכריכה קשה ובפורמט של ספר אלקטרוני, בבריטניה, ב-6 לאוקטובר 2016, בהוצאת Orion. עיבוד לספר שמע, בקולותיהם של Allan Corduner ו-Samantha Bond, פורסם על ידי Orion. ספר השמע פורסם גם על ידי BrillianceAudio ב-audible. הרומן יצא לאור בארצות הברית בשנת 2017 בחברת HarperCollins ו-HarperAudio בכריכה קשה, כספר אלקטרוני וכספר שמע. מהדורות בכריכה רכה התפרסמו בבריטניה ב-2017 ובארצות הברית ב-2018
בישראל, הספר שתורגם לעברית על ידי גיא הרלינג, יצא לאור בכריכה רכה על ידי הוצאת כותר בשנת 2022. הרומן זמין גם כספר דיגיטלי באתר עברית
טים או'ריילי
טים או'ריילי (באנגלית: Tim O'Reilly; נולד ב-6 ביוני 1954) הוא מתכנת ואיש עסקים אמריקאי, מייסד הוצאת "או'ריילי מדיה" (O'Reilly Media; נקראה בעבר O'Reilly & Associates). או'ריילי טבע את המונחים וב 2.0 ותוכנת קוד פתוח והפך אותם למוכרים בציבור.
ביוגרפיה
או'ריילי נולד במחוז קורק שבאירלנד, ועבר עם משפחתו לסן פרנסיסקו, קליפורניה. יש לו שני אחים ושלוש אחיות. כנער הושפע מהתאוריות של אלפרד קוז'יבסקי, והתעניין בספרות. סיים תואר ראשון בלימודים קלאסיים בקולג' הארוורד ב-1975. לאחר סיום לימודיו נישא לכריסטינה, מורה במקצועה, והם עברו להתגורר באזור בוסטון. לזוג נולדו שתי בנות.
ב-1981 פרסם או'ריילי ספר שכתב על סופר המדע הבדיוני פרנק הרברט, וכן ערך אוסף של כתבים וראיונות של הרברט.
או'ריילי החל לעבוד ב-1977 ככתב טכני. ב-1983 החל לפרסם ספרי הדרכה למשתמשים בתחום המחשבים. העסק הקטן שפתח פעל מתוך אסם בניוטון, מסצ'וסטס, וב-1989 הוא הועבר לסבסטופול, קליפורניה. ב-1992 פרסם מדריך וקטלוג שלם לאינטרנט, שהפך לרב-מכר. החברה שלו גדלה במהלך שנות ה-90, ובתקופה זו הוא עבר מפרסומים מודפסים לפרסומים באינטרנט. ב-1993 הפך הקטלוג של החברה לפורטל אינטרנט, Global Network Navigator; הוא נמכר ב-1995 לחברת אמריקן אונליין עבור 11 מיליון דולר.
לאורך השנים היה או'ריילי פעיל חברתי ידוע בתחום הקוד הפתוח באינטרנט. ב-1996 כתב לגורמים כמו משרד המשפטים של ארצות הברית, ביל גייטס ו-CNN על המגבלות שעדיין קיימות באינטרנט וחששותיו מהשפעתן על הטכנולוגיה. ב-2001 היה מעורב במחלוקת מול חברת אמאזון לגבי הפטנט שהוציאה על קנייה באינטרנט בקליק אחד; המחלוקת הסתיימה בשיתוף פעולה של או'ריילי ומייסד אמאזון ג'ף בזוס, ליצירת רפורמה בוושינגטון הבירה בתחום הפטנטים.
ב-1998 היה או'ריילי אחד האישים המרכזיים במסגרת המאמץ להפיץ תוכנה חופשית תחת המונח קוד פתוח. הוא ראה בקוד הפתוח כחלק בלתי נפרד מהתפתחות האינטרנט.
ב-2004, בשיתוף עם ג'ון בטל ודייל דוהרטי, טבע או'ריילי את המונח וב 2.0 ופיתח אותו. באותה שנה הוא ארגן ועידה בתחום זה ל-500 אנשי עסקים וטכנולוגיה מובילים, וב-2005 ארגן ועידה דומה לכלל הציבור; ועידות שנתיות דומות, שנקראו "פסגת וב 2.0", התקיימו בשנים 2006–2011.
או'ריילי דוגל ברעיון לפיו האינטרנט יהפוך בהדרגה ל"מוח גלובלי", רשת חכמה של אנשים ומכונות שתתפקד כמערכת העצבים של העולם.
כיום משמש או'ריילי כחבר דירקטוריון במספר חברות מדיה ואינטרנט.
מלון נאות מדבר
מלון נאות מדבר היה בית מלון שהוקם במבואותיה המערביים של באר שבע ב-1962 ופעל עד סוף העשור הראשון של המאה ה-21. המלון ניצב במקום בו נמצא היום הגרנד קניון באר שבע
היסטוריה
ביולי 1961 הונחה אבן הפינה לבניית המלון וחנוכת הבניין התקיימה ב-29 בדצמבר 1962. ב-24 במרץ 1963 נערכה הפתיחה החגיגית שלו. היזם לבניית המלון ובעליו הראשון של המלון היה רפי אילן (טננבאום). הוא גייס משקיעים מקנדה וארצות הברית, ואת האדריכל דוד עקדי, שהתמחה בבניית בתי מלון (תכנן את מלון אוויה), שתכנן את המלון כבעל צללית נמוכה יחסית שאגפיו בצורת H. התקציב הראשוני עמד על 1.5 מיליון דולר (כ-2.7 מיליון לירות) אולם בסופו של דבר הושקעו בבניית המלון 4 מיליון לירות. עיצוב הפנים של המלון תוכנן על ידי משרד "בלומנפלד-חזקיה".
שנים מעטות אחר פתיחתו נקלע המלון לקשיים כלכליים ואף הגיע לפשיטת רגל. שמעון קוטלר, מי שהיה באותה עת מנהל בית הספר למלונאות "תדמור" גויס לנהל את המלון והצליח בכך. בשנים שלאחר מכן ידע המלון עליות וירידות. בשנותיו היפות היה המלון מוקד לחיי החברה בבאר שבע, ואירח גם מנהיגים, שחקני קולנוע ואישי ציבור. שיחות השלום עם מצרים בנושא המחלוקת על קו הגבול בטאבה התקיימו במלון במהלך 1985. בשנת 2000 היה המלון הראשון בישראל שקיבל הכרה בינלאומית כ"מלון ירוק".
בשנותיו האחרונות של המלון ירדה קרנו ושמו נקשר בעיקר עם שימושו כמעון קליטה לעולים חדשים מחבר המדינות ומאתיופיה וכמקום אירוח לתושבי הצפון בעת מלחמת לבנון השנייה".
ביוני 2006 נרכש המלון והמתחם שסביבו על ידי יזמים ובתחילת 2008 נהרס המלון, ועל המתחם בו עמד הוקם קניון גרנד קניון.
בניין איימס
בניין איימס (באנגלית: Ames Building) הוא גורד שחקים הממוקם בקורט סטריט 1 בעיר בוסטון, מסצ'וסטס, ארצות הברית. הבניין מתנשא לגובה של 57.3 מטרים, הוא תוכנן על ידי משרד האדריכלים Shepley, Rutan and Coolidge ונבנה בין השנים 1889-1893. משנת 1893 שבה הושלמה בנייתו ועד שנת 1915 שבה הושלם מגדל בית המכס בעיר, נחשב בניין איימס לגבוה בבוסטון. זאת אף שהוא נמוך מצריח כנסיית האמנה (Church of the Covenant), שהושלמה ב-1867. בניין איימס נחשב לגורד השחקים הראשון בבוסטון.
אורן חזן
חזן נודע בסגנונו הייחודי ובביצוע פרובוקציות שונות כדרך לקידום של עמדותיו הפוליטיות.
ביוגרפיה
אורן חזן הוא בנם הבכור של אביבה ויחיאל חזן, בן לאב יליד מרוקו ואם ילידת תוניס, לימים חבר בכנסת השש עשרה מטעם הליכוד. לחזן שני אחים קטנים. למד בבית הספר הממלכתי-דתי "אריאל" באריאל, ולאחר מכן ב"אור זבולון" באריאל. היה חניך בתנועת הנוער "בני עקיבא" והדריך במועצה הציונית לנוער, תנועת הנוער של הסוכנות היהודית. במסגרת התנועה היה שליח הסוכנות היהודית להודו במטרה להעלות יהודים לישראל. השתתף בקונגרס הציוני העולמי ובקונגרסים ארציים.
בשנת 2000 התגייס לצה"ל ושירת בחיל האוויר כפקח טיסה. כשנה לאחר מכן סיים קורס קצינים ולאחריו שירת כקצין חיזוי בחיל האוויר, וכקצין ביטחון שדה.
לאחר שהשתחרר מצה"ל למד משפטים בקריה האקדמית אונו, שימש שם יושב ראש אגודת הסטודנטים אך לא סיים את לימודיו. היה בין ראשי צעירי הליכוד והשתתף במאבק נגד תוכנית ההתנתקות. בין השאר חיבל בגלגלי מכוניתו של אבי בניהו.
בשנת 2009 ניהל את הבר "מלון פליישר" ברחוב בן-יהודה בתל אביב, שבו גם עבד כברמן. הפאב, שהיה בבעלותו, נסגר ב-2011.
ב-2012 התחרה חזן בעונה הראשונה של תוכנית המציאות "בואו לאכול איתי".
לאחר מבצע צוק איתן בקיץ 2014, פנה חזן לנציג ארגון "שוברים שתיקה", הציג עצמו כאסף חזן על מנת להסוות את זהותו, התחזה ללוחם מחיל התותחנים שהשתתף במבצע, ומסר עדויות שקריות על פעולות צבאיות בלתי מוסריות, מתוך מטרה לגרום לארגון לפרסם עדויות פיקטיביות שיפגעו באמינותו. אבנר גבריהו, דובר ארגון "שוברים שתיקה", טען כי לאחר בדיקה מהירה הבין הארגון שמדובר בעדות שקר ולא פרסם אותה. לדברי חזן, הונאה זו הייתה חלק ממבצע מתוכנן יחד עם ועד מתיישבי השומרון, על מנת "לחשוף את השקרים של שוברים שתיקה".
חבר הכנסת
לקראת הבחירות לכנסת העשרים הוצב ברשימת הליכוד במקום ה-30 ששוריין לנציג הצעירים ונבחר לכנסת. הוא מונה בכנסת זו לחבר בארבע מוועדות הכנסת ולסגן יושב ראש הכנסת, אולם לא ניהל בפועל אף אחת מישיבות המליאה, לפי החלטה של יושב ראש הכנסת, יולי אדלשטיין, בעקבות תחקיר של ערוץ 2 על עברו. כהונתו של חזן כסגן יושב ראש הכנסת פגה כעבור שנה, ב-1 ביוני 2016. בהצבעה חשאית שערכה סיעת הליכוד ב-13 ביוני 2016, התמודד חזן על התפקיד לשנה נוספת מול ח"כ נאוה בוקר, שנבחרה לכהן כסגנית יושב הראש מטעם הליכוד עד ל-1 ביוני 2017.
ב-2 בדצמבר 2015 החליטה ועדת האתיקה של הכנסת להשעות את חזן למשך חודש מהשתתפות בישיבות במליאת הכנסת ובוועדות הכנסת, למעט השתתפות בהצבעות, וזאת בעקבות סדרת תלונות שהוגשו נגדו לוועדה לאחר שלעג לח"כ קארין אלהרר בעניין נכותה. באותו יום פרסם מבקר המדינה, יוסף שפירא דו"ח לפיו חזן הגיש תצהיר שקרי, בעניין הוצאותיו בפריימריז בליכוד.
ב-23 בפברואר 2016 הודח על ידי סיעתו מחברות בוועדת הכנסת ובוועדת החוץ והביטחון, משום שנעדר ללא קיזוז מהצבעה על הצעת חוק שהגישה חברתו לסיעה, ענת ברקו, ועקב כך נדחתה ההצעה. בתגובה לכך התפטר חזן גם מיתר ועדות הכנסת שבהן היה חבר.
בשנת 2016 השתתף בסדרת הטלוויזיה המוקומנטרית מאת חנוך דאום "מחשב מסלול מחדש".
ב-22 במאי 2017 התגנב לשורת לוחצי הידיים בטקס קבלת הפנים לנשיא ארצות הברית דונלד טראמפ בנמל התעופה בן-גוריון, ועורר סערה תקשורתית כשיזם צילום סלפי עמו.
ב-19 ביוני 2017, השעתה ועדת האתיקה של הכנסת את חזן למשך שבוע מדיוני ועדות הכנסת, בעקבות תלונתה של ח"כ מיכל רוזין. הוועדה קבעה כי בעת שרוזין התראיינה לטלוויזיה, נעמד חזן בצמוד אליה באופן בלתי מקובל, וצעק לעברה ביטויים כמו "את קטנה, את בושה, תשרתי בצבא של החמאס", במטרה להפריע לראיון. באותו חודש השתתף בתוכנית "ריסטארט" בערוץ 10.
חזן הודה במסגרת הסדר טיעון בתקיפת עובד ציבור והתנהגות פסולה במקום ציבורי, לאחר שבאוקטובר 2014, טרם בחירתו לכנסת, תקף את מנכ"ל עיריית אריאל במשרדי העירייה. באפריל 2019 נגזרו עליו שעות עבודות לתועלת הציבור.
ב-31 בינואר 2018, החליטה ועדת האתיקה של הכנסת בעקבות חמש עתירות של ח"כים, להרחיק את חזן מישיבות מליאת וועדות הכנסת לחצי שנה, לא כולל הצבעות, ולשלול ממנו שכר של שבוע.
ב־10 באוקטובר 2018 גינה חזן בעמוד הפייסבוק שלו את נישואי שחקן הקולנוע היהודי צחי הלוי עם אשת התקשורת הערבייה לוסי אהריש. הוא כתב שאהריש פיתתה נפש יהודי במטרה לפגוע במדינה ולמנוע צאצאים יהודים. דבריו עוררו סערה. למחרת אמר חזן שהוא התכוון לזעזע, משום שההתבוללות היא סכנה אמיתית לעם ישראל. שר הפנים אריה דרעי הביע תמיכה בדבריו של חזן וקרא לאהריש להתגייר.
לקראת הבחירות לעיריות באוקטובר 2018 העביר חזן את כתובתו לתל אביב-יפו על מנת להתמודד על ראשות העיר. הוועדה המוניציפלית של הליכוד אסרה עליו להתמודד מטעמה ובסופו של דבר פרש חזן מההתמודדות ביולי 2018.
ב-13 בנובמבר 2018 הרחיקה ועדת האתיקה את חזן מהכנסת לשישה שבועות, בשל התבטאויות כלפי חזי משיטה.
לאחר תום כהונתו כחבר כנסת
ב-5 בפברואר 2019, נבחר בפריימריז של הליכוד למקום 46 ברשימת המפלגה לקראת הבחירות לכנסת העשרים ואחת. בעקבות כך הודיע חזן על עזיבת הליכוד ועל התמודדות בבחירות בראש מפלגת צומת בבחירות קיבלה צומת 2,430 קולות ולא עברה את אחוז החסימה.
בבחירות לכנסת ה-22, צומת הגישה את רשימתה כשחזן לא נכלל בה ולא התמודד לכנסת ה-22.
לאחר פרישתו מהפוליטיקה
בשנת 2020 הצטרף חזן לעונה העשירית של תוכנית המציאות "האח הגדול" כדייר זמני והשתתף בה עד היום ה-11.
ב-2021 השתתף בעונת ה-VIP הרביעית של "האח הגדול" וזכה במקום הראשון.
חיים אישיים
מתגורר באריאל.
קמע גביע העולם בכדורגל
לכל טורניר גביע העולם בכדורגל מאז 1966 יש קמע. גביע העולם וילי (World Cup Willie), הקמע של המונדיאל באותה שנה, היה אחד הראשונים שהיו קשורים לתחרות ספורט גדולה. לרוב, עיצובו של הקמע כולל תכונות אופייניות (לבוש, פלורה, פאונה וכדומה) של המדינה המארחת. אחת המטרות העיקריות של הקמע היא לייצר הכנסות על ידי מכירת מזכרות וצעצועי ילדים כגון קלפי משחק ובובות בדמות הקמע.
Support double
Support double היא קונבנציה בברידג' המבחינה בין תמיכה עם 3 קלפים בסדרת המשיב לבין תמיכה עם 4 קלפים בסדרת המשיב לאחר התערבות שחקן יריב. עם 4 קלפים תומכים בגובה 2 בסדרת המשיב. עם שלושה קלפים מכריזים Double. את הקונבנציה הגה השחקן האמריקאי אריק רודוול (באנגלית: Eric Rodwell).
מטרת השימוש בקונבנציה
הקונבנציה משמשת לחיפוש התאמה של שמונה קלפים בסדרת מייג'ור (שלושה קלפים מול חמישה קלפים) במצבים בהם לא ניתן להראות באופן ישיר תמיכה בסדרה, משום שהשחקן שהכריז את הסדרה הבטיח רק ארבעה קלפים. בברידג' קיימת העדפה לשחק בסדרת מייג'ור עם התאמה של שמונה קלפים, על פני משחק ללא שליט, משום שעל ביצוע חוזה בסדרת מייג'ור מקבלים 20 נקודות יותר מאשר על ביצוע חוזה דומה ללא שליט. כך למשל, אם מבצעים חוזה של 3NT במצב לא פגיע מקבלים 400 נקודות. על ביצוע חוזה של 4 או 4 באותו מצב מקבלים 420 נקודות.
מצבים בהם מכריזים Support Double
המצב הבסיסי בו מכריזים הכרזת Support Double הוא פתיחה בגובה 1 והכרזת סדרת מייג'ור של השותף בגובה 1. לאחר התערבות שחקן יריב באה הכרזת כפל של הפותח. דוגמה: 1, הכרזת Pass של שחקן יריב, 1 של המשיב והכרזת 1 של היריב. הכרזת Double של הפותח מראה בדיוק 3 קלפים ב. המשיב הבטיח מינימום של ארבעה קלפים בסדרה. אם יש לו חמישה, לאחר הכרזת ה-Support Double נמצאה התאמה בסדרת המייג'ור. בדוגמה לעיל, אם למשיב חמישה קלפים ב, נמצאה התאמה של 8 קלפים בסדרה. מקובל להכריז Support Double בסדרת הכרזות עד גובה 2. לדוגמה: 1, הכרזת Pass של שחקן יריב, 1 של המשיב והכרזת 2 של היריב. הכרזת Double של הפותח מראה בדיוק 3 קלפים ב.
Support Redouble
כאשר שחקן יריב מכפיל במקום לבצע אוברקול מראה הכרזת Redouble תמיכה של שלושה קלפים בדיוק. גם במקרה זה, המשיב מבטיח לפחות ארבעה קלפים בסדרה בה הכריז. לאחר שהפותח הראה שלושה קלפים בסדרה, אם למשיב חמישה קלפים לפחות בסדרה נמצאה התאמה של 8 קלפים בסדרה. דוגמה: 1, הכרזת Pass של שחקן יריב, 1 של המשיב והכרזת Double של שחקן יריב. הכרזת Redouble של הפותח מראה בדיוק 3 קלפים ב. המשיב הבטיח מינימום של ארבעה קלפים בסדרה. אם יש לו חמישה, לאחר הכרזת ה-Support Redouble נמצאה התאמה בסדרת המייג'ור. בדוגמה לעיל אם למשיב חמישה קלפים ב נמצאה התאמה של 8 קלפים בסדרה.
האחיות ג'משיד
האחיות ג'משיד הן האחיות עדן ושי-לי ג'משיד, הפועלות כהרכב מוזיקלי. שי-לי ג'משיד שרה ומנגנת על גיטרה ועדן ג'משיד שרה ומנגנת בצ'לו.
ביוגרפיה
האחיות ג'משיד נולדו וגדלו בשכונת תלפיות מזרח בירושלים, להורים ממוצא אלג'יראי־מרוקאי־פרסי, שניהלו את בית המלון "עדן ירושלים". אחותן הבכורה, המוזיקאית ענבל ג'משיד, נשואה למוזיקאי גלעד ואקנין ושניהם חברי ההרכב המוזיקלי אקוט.
האחיות התחילו להופיע בשנת 2006 בירושלים ובשנת 2016 ראה אור אלבום הבכורה שלהן (הנושא את שמן) בהפקתם המוזיקלית של אביב משולם ושחר אליסוף. שי־לי ג'משיד כתבה והלחינה את רוב השירים באלבום שמושפע ממוזיקה קאמרית. באותה השנה חידשו את השיר "אינתה דאיימן" של שרית חדד.
בסוף אפריל 2021 פרסמו האחיות ג'משיד כי הפיקו אלבום שני, והעלו לרשת שיר ראשון מתוכו, "ארצות אחרות".
פייר אדמון בואסייה
פְּיֶיר אֶדְמוֹן בּוֹאֵסְיֶיה (Pierre Edmond Boissier; 25 במאי 1810, ז'נבה – 25 בספטמבר 1885, וליירה-סו-ראנס) היה חוקר טבע, בוטנאי ומתמטיקאי שווייצרי. בואסייה ידוע בתרומתו לחקר הצומח של המזרח התיכון, ומספר צמחים נקראים על שמו.
חייו
בואסייה נולד בז'נבה למשפחה שרבים מבניה עסקו במחקר מדעי הטבע, וזכה לחינוך נוקשה בצעירותו. בחגים הם בילו בעיירת נופש באלפים השווייצריים, ושם רכש את אהבתו לטבע ולמרחבים. בין השאר, למד בואסייה באקדמיה של ז'נבה מפי הבוטנאי אוגיסטן פיראמי דה קנדול.
פועלו המקצועי
יחד עם בתו, קרולין-ברבי בואסייה ובעלה ויליאם ברבי  עסק בואסייה במרץ באיסוף צמחים עבור עשבייה ('הרבריום') פרטית שהם ייסדו בז'נבה. ב-1846 ערך מסע גדול במזרח התיכון, ובו ביקר בנילוס, סיני, פלשתינה, לבנון וחבלי ארץ נוספים. לאחר מסע זה השווה את ממצאיו עם האוספים של תיאודור קוטשי ופייר אאושר, וכתב את ספרו החשוב 'Flora Orientalis' ('הצומח של המזרח') הכולל חמישה כרכים, ומידע אודות כ-12 אלף צמחים, מחציתם בערך חדשים למדע באותה עת.
האנה קימורה
האנה קימורה (ביפנית: 木村花 ובאנגלית: Hana Kimura; 3 בספטמבר 1997 – 23 במאי 2020) הייתה מתאבקת יפנית. היא מוכרת בעיקר בשל תקופותיה בארגוני ההיאבקות Wrestle-1 ו-World Wonder Ring Stardom. כמו כן, היא הייתה מתאבקת דור שני, כשהוריה הם קיוקו קימורה ואיסאו קוביאשי.
קריירה מוקדמת
לפני שהחלה בקריירה שלה כמתאבקת מקצועית, קימורה זכתה באליפות איירון מן במשקל הבי מטאל ב-21 באוגוסט 2005 במהלך מופע בעיר טוקיו. היא איבדה את התואר כבר באותו המופע לאמא שלה, קיוקו.
פייר אדמון בואסייה
צמחים הקרויים על שמו
בעקבות פועלו של בואסייה, נקראו לכבודו שמות צמחים רבים, בין השאר בולטים הבאים:
האנה קימורה
Wrestle-1 (2016–2019)
לאחר שהתאמנה והייתה חלק מהאקדמיה של Wrestle-1, היא ערכה את קרב הבכורה שלה בארגון זה ב-30 במרץ 2016, כשנחלה הפסד לרייקה סאיקי. השתיים נאבקו ביניהן מספר פעמים נוספות במהלך שנת 2016 במסגרת ארגון זה.
ב-7 באוגוסט, קימורה התמודדה מול אמה בקרב יחידים. חודש לאחר מכן, ב-18 בספטמבר, קימורה זכתה באליפות הראשונה שלה - אליפות הג'וניור של JWP, כשניצחה את יאקו פוג'יגאסאקי בגמר טורניר על התואר. במשך אותה התקופה, היא החלה להופיע בארגון היאבקות הנשים סטארדום. ב-2 באוקטובר, היא חברה לשורות קגטסו וביחד הן זכו באליפות האמנים של סטארדום. לעומת זאת, הם ויתרו על תואר זה ב-3 בינואר 2017, זאת מכיוון שקימורה נפצעה. שבוע קודם לכן ב-28 בדצמבר, היא הפסידה את אליפות הג'וניור של JWP ליאקו פוג'יגאסאקי. קימורה ביצעה את מעברה לדמות הרעה, כשהצטרפה לקבוצת אודו טאי מארגון ההיאבקות סטארדום. באירוע הפרישה של אמה, קיוקו, שנערך ב-22 בינואר, האנה גברה עליה בקרב יחידים. בנוסף לכך, הן חברו האחת לשנייה לקרב שלישיות שבו הן השיגו ניצחון.